Луис Сернуда
Не казваше ни дума

Превод от испански: Рада Панчовска, —

chitanka.info

Не казваше ни дума,

Приближаваше само въпросително тяло,

Защото не знаеше, че желанието е питане,

Чийто отговор не съществува,

Лист, чийто клон не съществува,

Свят, чието небе не съществува.

Тъгата си проправя път през костите,

Завръща се по вените,

Докато се отвори в кожата,

Фонтани от сън,

Въплътени във въпрос, отправен в облаците.

Едно докосване мимоходом,

Бърз поглед сред сенките,

Са достатъчни да се сцепи на две тялото,

Жадно да приеме в себе си

Друго тяло, което да сънува;

Половина с половина, сън със сън, плът с плът,

Сродни по фигура, сродни в любов, сродни в желание.

Макар да е само една надежда,

Защото желанието е въпрос, чийто отговор не знае никой.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.